ADÁSVÉTELI SZERZŐDÉS

amely létrejött egyrészről
	Név:
	Molnár Borház Kereskedelmi Korlátolt Felelősségű Társaság

	Képviseli:
	Molnár Pál

	Székhely:
	8060 Mór, Hársfa utca 11.

	Telefon:
	+36-20-801-1863

	Adószáma:
	24197016-2-07

	Számlavezető bank:
	……

	Bankszámla száma:
	……


mint vevő (a továbbiakban: Vevő),

másrészről a(z)
	Név:
	Trust Hungary Fafeldolgozó és Kereskedő Zártkörűen Működő Részvénytársaság

	Székhely:
Képviseli:
	7900 Szigetvár, Dencsházai út 12.
Riegl Anett

	Telefon:
	+36 307462423

	Adószáma:
	11560670-2-02

	Számlavezető bank:
	……

	Bankszámla száma:
	……


mint eladó (a továbbiakban: Eladó)

/a továbbiakban együttesen: Felek, vagy Szerződő Felek/ között az alábbi helyen, időben és feltételek mellett:

PREAMBULUM

Vevő, mint ajánlatkérő " Eszközbeszerzés négy önállóan megajánlható részben a Molnár Borház Kereskedelmi Korlátolt Felelősségű Társaság részére a VP3-4.2.2-16 azonosító számú projekt keretében" tárgyában a közbeszerzésekről szóló 2015. évi CXLIII. törvény (Kbt.) szerinti közbeszerzési eljárást folytatott le, melynek eredményeként a(z) 3. rész tekintetében Eladót hirdette ki az eljárás nyerteseként, amelyre tekintettel a Felek jelen Szerződést kötik meg. 

A következő, jelen Szerződés mellékleteit képező dokumentumokat úgy kell tekinteni, mint amelyek a jelen Szerződéssel együttesen értelmezendők, nevezetesen:

1. sz. melléklet	Eljárást megindító felhívás (a továbbiakban: Eljárást megindító felhívás);
2. sz. melléklet	Ajánlati dokumentáció (a továbbiakban: Ajánlati Dokumentáció), – melynek részét képezi a Műszaki leírás, illetve az esetleges kiegészítő tájékoztatások;
3. sz. melléklet	Eladó által tett nyertes ajánlat (a továbbiakban: Ajánlat).

Az előbb említett dokumentumok kiegészítik, és kölcsönösen magyarázzák egymást.
A mellékletek és a Szerződés szövege közötti eltérés esetén a jelen Szerződésben foglaltak az irányadók.

1.	A Szerződés tárgya

Jelen Szerződés aláírásával Vevő megrendeli, Eladó pedig elvállalja „Eszközbeszerzés négy önállóan megajánlható részben a Molnár Borház Kereskedelmi Korlátolt Felelősségű Társaság részére a VP3-4.2.2-16 azonosító számú projekt keretében” tárgyú közbeszerzési eljárás során a(z) 3. rész tekintetében (Fahordók) meghatározott termék(ek) szállítását.

Felek rögzítik, hogy jelen Szerződés tárgyát képező termékek (a továbbiakban: Termékek) részletes specifikációját a jelen szerződés 2. sz. mellékletében szereplő Dokumentáció részét képező Műszaki Leírás (a továbbiakban: Műszaki Leírás) tartalmazza.

Szerződő Felek rögzítik, hogy az Eladói ajánlat értékelési szempontokat képező elemei:


	Részszempont:
	Ajánlat

	1. Nettó ajánlati ár (HUF)
	3.375.000,- Ft

	2. Jótállás időtartama (hónap, a kötelezően előírt 12 hónapot meghaladóan; minimum 0 hónap – maximum 24 hónap)
	0 hónap

	3. Hibabejelentéstől számítva a hibaelhárítás megkezdésének időtartama (egész óra, legkedvezőbb 24 óra, legkedvezőtlenebb 72 óra)
	72 óra




Az eladói ajánlat értékelési szempontokat képező elemeire tett megajánlások be nem tartása súlyos szerződésszegésnek minősül. Amennyiben az Eladó a Vevő írásbeli felszólítására sem orvosolja, akkor a Vevő azonnali hatállyal, írásban – indokolás mellett – felmondhatja jelen szerződést.

A teljesítés helye: 8060 Mór, Csókakői út 10.

2.	A Szerződés időtartama

A Szerződés a mindkét fél általi aláírása napjától kezdődő, a teljesítés napjáig tartó határozott időre jön létre. A Szerződés a Felek általi aláírásának napján lép hatályba.

A teljesítés határideje: a szerződés hatályba lépésének napjától számított 2 hónap.

A jelen pontban meghatározott határidő kötbérterhes határidőnek minősül.

3.	Vételi ár, fizetési feltételek

1. Szerződő Felek rögzítik, hogy az 1. pontban megjelölt Termékek beszerzéséért, Vevő székhelyére történő leszállításáért, valamint üzembe helyezéséért Eladó nettó 3.375.000,- Ft + ÁFA összegű, azaz nettó hárommillió-háromszázhetvenötezer forint + ÁFA Vételi Árra jogosult.

Szerződő Felek megállapodnak, hogy a jelen pontban meghatározott Vételi Ár magában foglalja a mindenkori, Eladó által a Szerződés keretében a Vevő részére szállított termék beszerzésének, leszállításának és üzembe helyezésének és betanításának (valamint a működéshez esetlegesen szükséges szoftverek használati/felhasználási díjának) valamennyi költségét. Az Eladó ezen felül jelen Szerződés teljesítésével összefüggésben semmilyen további díjat, költséget nem jogosult Vevővel szemben érvényesíteni.

2. Teljesítés: a megrendelt Termékek beszerzése és határidőre történő hiánytalan leszállítása, továbbá beüzemelése, melyet Vevő a beüzemelés napján átadás-átvételi jegyzőkönyvvel igazol.

Az átadás-átvételi jegyzőkönyv alapján a Vevő által a teljesítés igazolására kijelölt személy a Kbt. 135. § (1) bekezdésében foglaltak szerint, 15 napon belül kiállítja a teljesítés-igazolást.

3. Szerződő Felek rögzítik, hogy Eladó a Termékek leszállítása és beüzemelése terén rész-, illetve előteljesítésre jogosult. Így a Szerződés tárgyát képező Termékek közül a határidő előtt bizonyos elemeket, vagy valamennyi Terméket leszállíthat és beüzemelhet. Ez esetben Vevőt köteles ésszerű időben előre értesíteni, és a részek tekintetében külön átadás-átvételi jegyzőkönyv készül. Felek ésszerű időnek az átadás-átvétel előtti ötödik munkanapot tekintik.

A teljesítésigazolás kiállítására a végszámla tekintetében a Termék leszállítását és telepítését követően, az összes részteljesítési átadás-átvételi jegyzőkönyv alapján van lehetőség.

4. Szerződő felek rögzítik, hogy a Vételi Ár megfizetése az alábbiak szerint történik:
	
Az ellenszolgáltatás teljesítésének pénzügyi fedezete: VP3-4.2.2-16 alapján áll rendelkezésre. A támogatásból megvalósuló pénzügyi teljesítés kedvezményezetti finanszírozás alapján történik, a támogatás mértéke: 50,0000 %.

A vételi ár a Kbt. 135. §-a és a Ptk. rendelkezései alapján, az igazolt teljesítést követően benyújtott számla ellenében kerül megfizetésre a vonatkozó egyéb hatályos jogszabályi rendelkezések szerint, valamint a hatályos Támogatási Szerződésnek megfelelően. 

Vevő a vételi árat utólag, banki átutalással teljesíti.

Vevő igény esetén a vételi ár összegéből Eladó részére 20 % előleget biztosít a szerződés hatályba lépését követő 8 napon belül kiállított előlegbekérő ellenében.

Eladó megrendelésenként 1 db előlegszámlát és 1 db végszámlát nyújthat be az alábbiak szerint:

Előlegszámla (igény esetén)
mértéke: 20% 
kibocsátás esedékessége: a szerződés hatályba lépését követő 8 napon belül
Az előlegszámla a végszámlában kerül elszámolásra.

Végszámla (melyből az előleg mértéke levonásra kerül)
mértéke: 100% (előleg igénybe vétele esetén így 100-20=80%)
kibocsátás esedékessége: a termék leszállítását és telepítését követően

A közbeszerzési szerződés alapján létrejövő pénztartozás teljesítésének idejére a Ptk. 6:130. § (1) és (2) bekezdése irányadó.

Az ajánlattétel, az elszámolás és kifizetés pénzneme: HUF.

Vevő az Eladó által kiállított számlát a számla kézhezvételétől számított 30 napon belül egyenlíti ki átutalással az Eladó által megjelölt bankszámlaszámra.


Az Eladó által benyújtott számla kötelező melléklete a Vevő által kiadott teljesítésigazolás.

Import szállítás esetén a jelen Szerződéssel, vagy az abban foglaltak teljesítésével kapcsolatban Magyarországon kívül felmerülő adókat és illetékeket Eladó viseli, a szerződéses ellenérték fix ellenérték.

5. Vevő az Eladó által kiállított számlát a Kbt. 135. §-ában foglaltak figyelembe vételével a Ptk. 6:130. § (1) bekezdésének megfelelően egyenlíti ki átutalással, a számla kézhezvételét követő 30 napon belül az Eladó fent megjelölt számlájára.

6. Felek rögzítik, hogy a 3.1. pontban meghatározott Vételi Ár késedelmes megfizetése esetén az Eladó a Polgári Törvénykönyvről szóló 2013. évi V. törvény (a továbbiakban: Ptk.) 6:155. § szerinti késedelmi kamatra jogosult.

7. Amennyiben Vevő fizetési kötelezettségének a nem megfelelően kiállított számla, vagy az azt alátámasztó okiratok hiánya miatt nem tud eleget tenni, úgy ez Eladó késedelmi kamat iránti követelését kizárja.

Vevő a hibásan, vagy hiányosan kiállított számla átvételét követő 5 napon belül a hibát a kijavítás érdekében köteles Eladó felé írásban jelezni.

8. A Kbt. 136. § (1) bekezdése értelmében a Vevő előírja, hogy
a) az Eladó nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek a nyertes ajánlattevő adóköteles jövedelmének csökkentésére alkalmasak;
b) a szerződés teljesítésének teljes időtartama alatt az Eladó tulajdonosi szerkezetét a Vevő számára megismerhetővé teszi és a Kbt. 143. § (3) bekezdés szerinti ügyletekről a Vevőt haladéktalanul értesíti.

9. 	A Kbt. 136. § (2) bekezdése alapján a külföldi adóilletőségű Eladó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.

4. A Felek jogai és kötelezettségei

1. Eladó jelen Szerződés teljesítésével kapcsolatos feladatait a jelen Szerződés, illetve a Közbeszerzési eljárás során keletkezett dokumentumok tartalma szerint köteles végrehajtani.

Eladó szerződésszegést követ el különösen akkor, ha nem az ajánlatában megadott és az ajánlatok értékelésekor figyelembe vett vállalások szerint teljesít (a Kbt. 141. § szerinti szerződésmódosítás eseteinek kivételével). Vevő jogosult a szerződés azonnali hatályú felmondására, ha Eladó a Vevő felszólítására nem az ajánlatában megadott és az ajánlatok értékelésekor figyelembe vett vállalások szerint teljesít (a Kbt. 141. § szerinti szerződésmódosítás eseteinek kivételével)

2. Bármilyen szállítási-, vagy a teljesítési határidőre vonatkozó akadályoztatást, késedelmet Eladónak haladéktalanul jeleznie kell Vevő felé, illetve a késedelem elhárítása értekében minden tőle elvárható intézkedést haladéktalanul meg kell tennie.

3. Felek megállapodnak abban, hogy az Eladó a 2. pontban és a 3.2-3.3. pontokban meghatározott helyen, időben és módon történő teljesítésekor jegyzőkönyve(ke)t vesz fel, mely(ek) alapján Vevő teljesítésigazolást állít ki. 

Felek rögzítik továbbá, hogy a Vevő az Eladó 3.2-3.3. pontok szerinti teljesítéséről a Közbeszerzési eljárás dokumentációjában és jelen Szerződésben meghatározott előírásoknak az ott meghatározott időben és módon történő bekövetkezésekor állít ki teljesítési igazolást.

4. Az Eladó a szerződésben foglalt határidő késedelmes teljesítése, hibás teljesítés, vagy a teljesítés elmulasztása esetén a Ptk. 6:186. §-a alapján kötbért köteles fizetni. 

Késedelmi kötbér: A Termék késedelmes szállítása, valamint hibás teljesítés miatt bekövetkező késedelem esetén a teljesítésig tartó időtartamra a kötbér mértéke késedelemmel érintett naponként a nettó ajánlati ár (továbbiakban: vételi ár) 1%-a. A késedelem esetére kikötött kötbér összege nem haladhatja meg a 20 napi tételt. A késedelem esetére kikötött kötbér szempontjából minden késedelemmel érintett és megkezdett nap egész napnak számít.

Amennyiben a késedelmesen eltelt napok ellenértéke eléri a 20 napi tételt, és az Eladó ezt követően sem tesz eleget kötelezettségének, úgy Vevő jogosult elállni a Szerződéstől, vagy felmondhatja azt.

Meghiúsulási kötbér: Eladó kötelezi magát, hogy amennyiben felróható magatartása miatt hiúsul meg jelen Szerződés, úgy meghiúsulási kötbér jogcímén köteles a nettó vételi ár 20%-ának megfelelő összegű meghiúsulási kötbért fizetni Vevő részére.

5. Szerződő Feleket a jelen Szerződés hatálya alatt – különösen a tájékoztatás terén – fokozott együttműködési kötelezettség terheli.

6. Felek kötelesek egymást haladéktalanul tájékoztatni minden olyan körülményről, mely a Szerződés teljesítését érinti. A mulasztó Fél az értesítés elmulasztásából vagy késedelmes teljesítéséből eredő kárért teljes felelősséggel tartozik.

7. Eladó alvállalkozó igénybevételére a Kbt. 138. § (2)-(3) bekezdésekben foglaltaknak megfelelően jogosult. Az igénybe vett alvállalkozók tevékenységéért úgy felel, mintha a munkát maga végezte volna. A teljesítés során az alvállalkozó, és az egyéb szakember módosítására, cseréjére a Kbt. 138. §-a szerint van lehetőség.

8. Jótállás: Ajánlattevő az ajánlatában meghatározott, de minimum 12 hónap teljes körű jótállást vállal.
A jótállás időtartama a szerződés ajánlatkérő által igazolt teljesítésének napján kezdődik.

9. Hibaelhárítás: Eladó vállalja, hogy a hibaelhárítás megkezdését az ajánlatában foglalt, de legkésőbb a hibabejelentéstől számított 72 órás időtartamon belül megkezdi.

10. Az Eladó felelősségére a teljesített szállítás vonatkozásában a Ptk. szabályait, valamint a szerződés tárgya szerinti Termékek kötelező alkalmassági idejét meghatározó, a szerződéskötéskor hatályos jogszabályok rendelkezéseit kell alkalmazni. Az Eladó ennek körében szavatolja, hogy az általa szállított Termékek megfelelnek a Szerződésben és mellékleteiben, a jogszabályokban, valamint a szabványokban rögzített követelményeknek.

11. Az Eladó szavatol azért, hogy a Termékek rendeltetésszerű használatra alkalmasak, továbbá az Eladó jótáll minden olyan hibáért, amely magatartásából vagy mulasztásából (pl. nem megfelelő tárolás) ered.

12. Az Eladót terhelő jótállási kötelezettség időtartama a Szerződés igazolt teljesítésének napján kezdődik.

13. A szavatossági és jótállási felelősség keretében az Eladó köteles a feltárt és a Vevő által megjelölt, hibás alkatrészeket saját költségére, a Felek által meghatározott határidőn belül kicserélni vagy javítani.

14. A kicserélt Termékek vonatkozásában a jótállási idő a kicserélés teljesítésének időpontjától kezdődően újra indul.

15. Eladó a Termékeket csomagolva szállítja le. A csomagolásnak alkalmasnak kell lennie arra, hogy az a Termékek épségét és minőségét a fuvarozás és a tárolás időtartama alatt megóvja.

16. A csomagolt Termékeket Vevő (vagy az általa megbízott személy) az Eladó jelenlétében darabszám szerint veszi át. A Termékekre vonatkozóan az átvétel napjától kezdődően a kárveszély viselése Vevőt terheli.

17. Szerződő Felek megállapodnak abban, hogy a Vevő a Termékeket az előírt időpontban hiánytalanul köteles átvenni, valamint azok átvételét, beüzemelését mindenkor bélyegzővel és aláírásával az átadás-átvételi jegyzőkönyvön és a szállítólevélen köteles igazolni. Felek megállapodnak, hogy ezen jegyzőkönyv/szállítólevél fogja képezni az elszámolásuk alapját.

18. Felek megállapodnak, hogy a jegyzőkönyvet és a szállítólevelet Vevő a számla kiállításáig köteles megőrizni. A számla kiállítása ezen iratok és a teljesítésigazolás alapján történik.

19. Vevő (vagy az általa megbízott személy) a minőségi vizsgálatot a Termékek jellemzőitől függően köteles haladéktalanul, de legkésőbb az átadástól számított 8 nap alatt megkezdeni és azt a megvizsgáláshoz szükséges idő alatt folyamatosan elvégezni. Vevő az észlelt minőségi hibát annak felfedezése után az Eladóval haladéktalanul közölni és egyben szavatossági igényét megjelölni köteles. A mennyiségi hiányt és a minőségi kifogást felek jegyzőkönyvben rögzítik, melynek pénzügyi elszámolásáról külön állapodnak meg.

20. Amennyiben a megvizsgált Termékek vagy komponensei valamelyike nem felel meg a Szerződésben meghatározott feltételeknek, a Vevő azok átvételét visszautasíthatja és az Eladó köteles a visszautasított Terméket vagy a komponenseket térítésmentesen, szerződésszerű állapotba hozni (kijavítani), vagy amennyiben ez nem lehetséges, úgy térítésmentesen kicserélni. A Termék átvételéig a Vevő nem jogosult a Terméket használni. Az átvételt követő kifogás esetén a Vevő haladéktalanul köteles értesíteni az Eladót a minőségi kifogásról, az Eladó köteles a szavatossági és jótállási szabályai szerint eljárni a jótállás időtartama alatt.  

Ha valamely Termékről, alkatrészről az átadást követő 8. napon túl derül ki (rejtett hiba), hogy az nem felel meg a Szerződésben és mellékleteiben meghatározott feltételeknek, azt a Felek közösen állapítják meg és a Termék, alkatrész kicseréléséről vagy javításáról az Eladó haladéktalanul gondoskodik.

21. Vevő azon jogát, hogy a Termékek leszállítása után a Terméket megvizsgálja, és hibás teljesítés esetén azt visszautasítsa, szavatossági jogait gyakorolja, semmilyen módon nem korlátozza vagy befolyásolja az a tény, hogy Vevő vagy képviselője a termékeket szállításuk előtt már megvizsgálta és elfogadta.

5. A Szerződés módosítása, megszűnése, megszüntetése

1. Szerződő Felek a jelen Szerződést a Kbt. 141. §-ának megfelelően, írásban módosíthatják.

2. Jelen Szerződés megszűnik:

a) a szerződésszerű teljesítéssel (a határozott idő lejártával);
b) bármelyik Fél jogutód nélküli megszűnésével;
c) rendkívüli (azonnali hatályú) felmondással.

3. A jelen Szerződést bármely Fél súlyos szerződésszegése esetén a másik Fél azonnali hatállyal írásban – indokolás mellett – felmondhatja, amennyiben a Felek valamelyike jelen Szerződésben írt lényeges kötelezettségét ismételten, súlyosan megszegi és azt a másik fél – megfelelő határidőt tartalmazó – írásbeli felszólítására sem orvosolja.

4. Vevő jogosult továbbá jelen Szerződést azonnali hatállyal felmondani, amennyiben a Eladó ellen felszámolási- vagy végelszámolási eljárás indul, illetve ha az illetékes cégbíróság megszűntnek nyilvánítja.

5. A Vevő fél jogosult és egyben köteles a Szerződést felmondani ha
a) az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy, vagy jogi személyiséggel nem rendelkező gazdasági társaság, amely nem felel meg a Kbt. 62. § (1) bekezdés k) pont kb) alpontjában meghatározott feltételeknek.
b) az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy jogi személyiséggel nem rendelkező gazdasági társaságban, amely nem felel meg a Kbt. 62. § (1) bekezdés k) pont kb) alpontjában meghatározott feltételeknek.

Ezekben az esetekben az Eladó a Szerződés megszűnése előtt már teljesített szállítás szerződésszerű pénzbeli ellenértékére jogosult.

5. 	A Vevő a szerződést felmondhatja, vagy – a Ptk.-ban foglaltak szerint – a szerződéstől elállhat A Kbt. 143 (1) bekezdése alapján, ha:
a) 	feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
b) 	az ajánlattevő nem biztosítja a Kbt. 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
c) 	az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

6.  	A Vevő köteles a szerződést felmondani, vagy – a Ptk.-ban foglaltak szerint – attól elállni a Kbt. 143. § (2) bekezdése alapján, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.


6. Nyilatkozatok

1. Vevő kijelenti és szavatolja, hogy megfelelő források állnak rendelkezésére a jelen Szerződés teljesítésére, melynek aláírásával érvényes és végrehajtható kötelezettségei keletkeznek.

2. Eladó kijelenti és szavatolja, hogy a jelen Szerződés teljesítéséhez minden tevékenységét a legnagyobb szakmai és üzleti gondossággal, a legjobb tudása szerint, a vonatkozó ágazati jogszabályok, hatósági előírások és szakmai szervezeti állásfoglalások figyelembevételével, továbbá valamennyi jogszabály által megkívánt hatósági engedély birtokában végzi.

3. Eladó kijelenti és szavatol azért, hogy a Szerződés tárgya tevékenységi körébe tartozik, továbbá a Szerződés teljesítéséhez szükséges eszközökkel, tapasztalattal, továbbá műszaki-technikai háttérrel rendelkezik, illetve a teljesítés során folyamatosan rendelkezni fog.

4. Eladó kijelenti és szavatolja, hogy a szállított Termékek mindenben megfelelnek a jelen Szerződés mellékleteiben, illetve a közbeszerzési eljárás ajánlati dokumentációjában meghatározott specifikációknak, egyéb előírásoknak.

5. Eladó kötelezi magát, hogy a jelen Szerződés teljesítése során a Közbeszerzési eljárásban tett ajánlatában foglaltak szerint, illetve a jelen Szerződés által előírt határidőket betartva, a legmagasabb színvonalon jár el.

6. Eladó vállalja továbbá, hogy megtéríti a Vevőnek mindazt a bármely harmadik személyek által a Vevővel szemben érvényesített és bíróság által megítélt kárt (ideértve a méltányos mértékű ügyvédi költségeket is), melyet az említett harmadik személyek a jelen Szerződés Eladó, vagy azon személyek általi teljesítésével kapcsolatban szenvedtek el, akiket az Eladó szerződés alapján vett igénybe, vagy akikért jogszabály vagy a jelen Szerződés alapján felelős.

7. Együttműködés, kapcsolattartás

1. Szerződő Felek a jelen Szerződés teljesítése érdekében kötelesek egymással együttműködni. Az együttműködés keretében Felek kötelesek egymást haladéktalanul értesíteni minden olyan tényről, körülményről vagy eseményről, amely a jelen Szerződésben foglalt kötelezettségek megfelelő teljesítésére vonatkozik, illetve a teljesítést bármilyen módon korlátozhatja, megnehezítheti, késleltetheti, vagy megakadályozhatja. Eladó e kötelezettsége keretében köteles a Vevővel, illetve a Vevő nevében eljáró vagy a teljesítésben érintett egyéb szervezetekkel, folyamatosan, a jelen Szerződésben meghatározott feltételek szerint együttműködni. A Vevő partnereivel történő együttműködés magában foglalja különösen a folyamatos információcserét, a szükségszerű tájékoztatást, egyeztetéseket, konzultációkat, Megrendelő ez irányú kérése hiányában is.

2. Szerződő Felek szabályszerű írásbeli közlésnek tekintik a faxon vagy elektronikus úton elküldött írásbeli üzeneteket is. Kétség esetén mind levél, mind fax, mind elektronikus úton küldött üzenet esetében a küldő felet terheli annak a bizonyítása, hogy a másik fél részére az üzenetet megküldte, és azt a másik fél megkapta. Az üzenet megküldése bizonyítható ajánlott postai küldemény esetén feladóvevénnyel, hiba és megszakításmentes adást bizonyító fax igazoló szelvénnyel, valamint e-mail megküldése esetén olyan iratokkal, melyből megállapítható, hogy hiba visszajelentés nem történt. Felek ugyanakkor kötelezik magukat arra, hogy a szerződés teljesítése szempontjából különösen fontos okiratokat (például pénzügyi elszámolás, bizalmas okiratok stb.) személyesen, illetve ajánlott, tértivevényes levél útján juttatják el a címzett részére.

3. Minden, Felek közötti értesítést az alábbiak szerint kell kézbesítettnek kell tekintetni:
1. a kézbe- és átvételi elismervény ellenében történő átadás esetén az átadás időpontjában, az átvétel megtagadása esetén annak időpontjában;
2. ajánlott, tértivevényes könyvelt küldeményként, illetve futárszolgálat útján történő kézbesítés esetén a kézbesítés, az átvétel megtagadása esetén a sikertelen kézbesítés időpontjában, amennyiben pedig a címzett a küldeményt nem veszi át (az „nem kereste” jelzéssel érkezik vissza a feladóhoz) a sikertelen kézbesítés napjától számított 5. napon kell az adott iratokat kézbesítettnek tekinteni;
3. telefaxon, e-mail-en történő továbbítás esetén a telefax berendezés vagy az elektronikus levelezőrendszer által megjelölt sikeres elküldés időpontjában.

4. Az együttműködésre a Felek kapcsolattartókat jelölnek ki. A Felek az együttműködés keretében teljesítendő írásbeli megrendeléseket, értesítéseket és nyilatkozatokat a másik fél kijelölt kapcsolattartóihoz kötelesek megtenni, és a másik fél kapcsolattartóitól jogosultak az ilyen értesítéseket és tájékoztatásokat hitelesként és érvényesként elfogadni. Az átadás-átvételi jegyzőkönyveket, teljesítési igazolásokat a kijelölt kapcsolattartók írják alá.

5. A Felek által kijelölt kapcsolattartók:

Vevő részéről:
	név: 			Molnár Pál
	cím: 			8060 Mór, Hársfa u. 11.
	tel: 			+36-20-801-1863
	email: 			paul@molnar.ch


Eladó részéről:
	név: 			Riegl Anett
	cím: 			7900 Szigetvár, Dencsházai út 12.
	tel: 			+36 307462423
	email: 			anett.riegl@trusthungary.hu

Felek a kapcsolattartók személyében vagy fenti adataiban bekövetkezett minden változásról kötelesek egymást haladéktalanul írásban értesíteni.

8. Egyéb kikötések

1. Szerződő Felek kötelezik magukat, hogy a jelen Szerződésben meghatározott feladataik ellátása során tudomásukra jutó, a másik fél és az azzal közvetlen kapcsolatban álló partnerszervezetek üzletvitelére és működésére, üzlet- és piacpolitikájára, üzletkörére, a jelen szerződésre és annak ellátására vonatkozó információt, továbbá minden olyan más információt, adatot és dokumentumot, megoldást, amelyek harmadik fél részére történő átadása az érintett félre nézve közvetlenül vagy közvetve hátránnyal jár vagy járhat - időbeli korlátozás nélkül - bizalmasan, üzleti titokként kezelik, és azokat kizárólag a jelen Szerződés keretein belül használják fel. A Felek ezen kötelezettségük megszegése esetén teljes kártérítési felelősséggel tartoznak. Felek a jelen pont szerinti kötelezettségekről kötelesek megfelelő tájékoztatást adni érintett alkalmazottaik, megbízottjaik és alvállalkozóik részére.

2. Felek tudomásul veszik, hogy a jelen Szerződés - a Kbt. szerinti esetleges korlátozásokkal - nyilvános, tartalma közérdekű adatnak minősül, így kiadása harmadik személy részére nem tagadható meg.

3. Szerződő Felek tudomásul veszik továbbá, hogy a vonatkozó jogszabályok szerinti illetékes ellenőrző szervezetek feladat- és hatáskörüknek megfelelően a közbeszerzési eljárásokat és az azok alapján megkötött szerződések teljesítését ellenőrizhetik, s részükre a jogszabály szerinti információ megadása üzleti titokra való hivatkozással nem tagadható meg. Az illetékes ellenőrző szervezetek ellenőrzése, helyszíni vizsgálata esetén Eladó köteles minden segítséget Vevő részére megadni, a helyszíni vizsgálaton jelen lenni, az ellenőrzés hatékonysága és Vevő kötelezettségeinek megfelelő teljesítése érdekében.

4. Felek kijelentik, hogy a jelen Szerződés megkötésére képviselőik megfelelő felhatalmazással rendelkeznek, továbbá részükről a jelen szerződés aláírása nem eredményezi más egyéb szerződés vagy jognyilatkozat megsértését. Szállító kijelenti és szavatol továbbá, hogy a cégjegyzékbe bejegyzett, törvényesen működő gazdasági társaság, ellene csőd-, felszámolási vagy végelszámolási eljárás nincs folyamatban.

5. A jelen Szerződésben nem szabályozott kérdésekben a Ptk., a Kbt., valamint a vonatkozó egyéb magyar jogszabályok rendelkezései irányadóak. 

A jelen Szerződés négy, egymással szó szerint megegyező eredeti példányban készült, amelyből aláírás után két példány a Vevőt, két példány az Eladót illeti. 

Jelen Szerződést szerződő Felek, mint akaratukkal mindenben egyezőt, közös átolvasás és értelmezés után írták alá.


	..., 2019. (...)
	..., 2019. (...)

	



……………………………………….
Molnár Borház Kereskedelmi Korlátolt Felelősségű Társaság
képviseletében: Molnár Pál
Vevő
	




……………………………………….
Trust Hungary Fafeldolgozó és Kereskedő Zártkörűen Működő Részvénytársaság
képviseletében:
Riegl Anett
Eladó





Mellékletek:
1. számú melléklet: Eljárást megindító felhívás
2. számú melléklet: Ajánlati dokumentáció, illetve kiegészítő tájékoztatások (amennyiben sor került rá az eljárás során)
3. számú melléklet: Eladó ajánlata
4. számú melléklet: Nyertes ajánlattevő bejelentése és nyilatkozata a Kbt. 138. § (3) bekezdés szerinti alvállalkozókról




4. számú melléklet

NYERTES AJÁNLATTEVŐ BEJELENTÉSE ÉS NYILATKOZATA 
A KBT. 138. § (3) BEKEZDÉS SZERINTI ALVÁLLALKOZÓKRÓL [footnoteRef:1] [1:  Legkésőbb a szerződés megkötésének időpontjában köteles bejelenteni a nyertes ajánlattevő!] 


Alulírott Riegl Anett az Trust Hungary Fafeldolgozó és Kereskedő Zártkörűen Működő Részvénytársaság képviselőjeként Ajánlatkérő által kiírt „Eszközbeszerzés négy önállóan megajánlható részben a Molnár Borház Kereskedelmi Korlátolt Felelősségű Társaság részére a VP3-4.2.2-16 azonosító számú projekt keretében" tárgyú közbeszerzési eljárásban 

nyertes ajánlattevőként bejelentem, hogy

a Kbt. 138. § (3) bekezdése alapján a szerződés teljesítésében az alábbi alvállalkozó(k) vesznek részt:
alvállalkozó#1 neve: […][footnoteRef:2] [2:  Bővíthető a bejelentésre kerülő alvállalkozók számának függvényében
] 

alvállalkozó#1címe: […]
alvállalkozó#1képviselőjének neve: […]
alvállalkozó#1adószáma: […]
alvállalkozó#1számlaszáma: […]
alvállalkozó#1bevonásának aránya: […]%
az a tevékenysége, melynek teljesítéséhez igénybe vételre kerül az alvállalkozó#1:

alvállalkozó#2 neve: […]
alvállalkozó#2címe: […]
alvállalkozó#2képviselőjének neve: […]
alvállalkozó#2adószáma: […]
alvállalkozó#2számlaszáma: […]
alvállalkozó#2bevonásának aránya: […]%
az a tevékenysége, melynek teljesítéséhez igénybe vételre kerül az alvállalkozó#2:

alvállalkozó#3 neve: […]
alvállalkozó#3címe: […]
alvállalkozó#3képviselőjének neve: […]
alvállalkozó#3adószáma: […]
alvállalkozó#3számlaszáma: […]
alvállalkozó#3bevonásának aránya: […]%
az a tevékenysége, melynek teljesítéséhez igénybe vételre kerül az alvállalkozó#3:

Kijelentem, hogy a fenti alvállalkozók egyike sem áll a Közbeszerzési Eljárás során előírt kizáró ok hatálya alatt.

A Kbt. 138. § (3) bekezdése alapján vállalom, hogy minden jövőbeni alvállalkozót írásban bejelentek Vevő részére.

Cégszerű aláírás

